**Γραφή**

Ποιός είναι ο σωστός τρόπος να κρατά το μολύβι όταν γράφει;

Πώς και πού πρέπει να κάθεται;

Μερικές χρήσιμες και απλές συμβουλές για το σωστό τρόπο γραφής του παιδιού σας.

* Το πρώτο, πιο σημαντικό για ορθή γραφή, είναι η σωστή στάση του σώματος του παιδιού κατά το γράψιμο.
* Η επιφάνεια εργασίας ( γραφείο, τραπέζι) θα πρέπει να είναι σε τέτοιο ύψος ώστε τα γόνατα του παιδιού να σχηματίζουν ορθή γωνία με το πάτωμα.
* Όρθιος κορμός, δεν πρέπει να καμπουριάζει ή να σκύβει υπερβολικά μπροστά
* Το κεφάλι δε στηρίζεται στο ένα χέρι.
* Το βοηθητικό χέρι πάντα συγκρατεί το χαρτί που γράφει
* Το χαρτί ή το τετράδιο βρίσκεται σε συγκεκριμένη θέση και το παιδί δε το στριφογυρνά συνέχεια ανάλογα με το πώς το βολεύει σε κάθε γραμμή.
* Το κύριο χέρι που γράφει κινείται από τον αγκώνα-ώμο όπως σύρεται προς τα δεξιά, ενώ ο καρπός παραμένει αλύγιστος και σταθερός.
* Το κύριο χέρι βρίσκεται πάντα κάτω από τη γραμμή γραφής ( κάτω από τα γράμματα) και όχι από την πάνω πλευρά των γραμμάτων.
* Όλα τα γράμματα προσπαθούμε να σχηματίζονται  με την ορθή φορά ,που σημαίνει από πάνω  προς τα κάτω και από αριστερά προς τα δεξιά.
* Το παιδί εκτός από το να μάθει να γράφει , είναι εξίσου σημαντικό να μάθει και  να σβήνει. Εκπαιδεύστε το και σε αυτή την δεξιότητα, προκειμένου να είναι ικανό και όχι απρόσεκτο.